b'\n_START_ARTICLE_\nM/S Transporter\n_START_SECTION_\nK\xc3\xa4ytt\xc3\xb6historia\n_START_PARAGRAPH_\n11. helmikuuta 1991 alus luovutettiin Rederi AB Gustav Eriksonin omistukseen, joka rekister\xc3\xb6i aluksen Suomen lipun alle. Kotisatamaksi tuli Maarianhamina. Tuolloin aluksen nimi oli Hamn\xc3\xb6. T\xc3\xa4m\xc3\xa4n j\xc3\xa4lkeen Transfennica aloitti liikenn\xc3\xb6innin aluksella Suomen ja L\xc3\xa4nsi-Euroopan v\xc3\xa4lill\xc3\xa4. Vuonna 1995 Hamn\xc3\xb6 rekister\xc3\xb6itiin United Shippingin omistukseen. Kotisatama s\xc3\xa4ilyi Maarianhaminana. Vuoden 1996 alusta lokakuuhun saakka alus oli Hangon ja Lyypekin v\xc3\xa4lisess\xc3\xa4 liikenteess\xc3\xa4, jonka j\xc3\xa4lkeen aloitti liikenn\xc3\xb6innin Suomen ja saksalaisen Kielin satamakaupungin v\xc3\xa4lill\xc3\xa4. Helmikuussa 1997 Hamn\xc3\xb6 siirtyi linjalle Hanko\xe2\x80\x93Lyypekki. Tammikuussa 2000 ruotsalainen Korsn\xc3\xa4s Ab vuokrasi aluksen Ruotsin ja L\xc3\xa4nsi-Euroopan v\xc3\xa4liseen liikenteeseen._NEWLINE_Birka Cargo Ab:n haltuun laiva rekister\xc3\xb6itiin tammikuussa 2002. Saman vuoden lokakuussa alus sai nimekseen Birka Transporter. _NEWLINE_Nykyisin alus liikenn\xc3\xb6i p\xc3\xa4\xc3\xa4osin ruotsalaisen mets\xc3\xa4konserni Holmen AB:n lukuun, kuljettaen puu- ja paperitavaraa Ruotsista Englantiin ja Saksaan.'